കേമനായി പോഗ്ബ ലീഡ്സിനെതിരായ മത്സരത്തോടെ പ്രീമിയര് ലീഗിലെ ഒരു മത്സരത്തില് നാല് അസിസ്റ്റുകള് നല്കുന്ന ആദ്യ മാഞ്ചസ്റ്റര് യുണൈറ്റഡ് താരമെന്ന നേട്ടം പോള് പോഗ്ബ കുറിച്ചു. ബ്രൂണോ ഫെര്ണാണ്ടസിന്റെ രണ്ടു ഗോളുകള്ക്കും ഫ്രെഡ്, ഗ്രീന്വുഡ് എന്നിവരുടെ ഗോളുകള്ക്കും വഴിയൊരുക്കിയത് പോഗ്ബയായിരുന്നു. യുണൈറ്റഡിനായി. ലീഗ് ചരിത്രത്തില് തന്നെ ഒരു മത്സരത്തില് നാല് അസിസ്റ്റുകള് ഒരുക്കുന്ന ഏഴാമത്തെ താരമാാണു പോഗ്ബ. കഴിഞ്ഞ സീസണില് ഹാരി കെയ്ന് ഒരു മത്സരത്തില് നാല് അസിസ്റ്റുകള് ഒരുക്കിയിരുന്നു. ഇവരെ കൂടാതെ ഡെന്നിസ് ബെര്കാമ്ബ്, അന്റോണിയോ റെയെസ്, ഫാബ്രിഗസ്, ഇമ്മാനുവല് അഡബയൂര്, സാന്തി കാസറോള എന്നിവരാണു മുമ്ബ് ഈ നേട്ടം കൈവരിച്ചത്. പോഗ്ബ കഴിഞ്ഞ സീസണില് ആകെ മൂന്ന് അസിസ്റ്റുകള് മാത്രമേ ഒരുക്കിയിരുന്നുള്ളൂ. ആ റെക്കോഡാണ് ഈ സീസണില് ആദ്യ ദിവസം തന്നെ പോഗ്ബ മറികടന്നത്.